Σιδηροδρομική γραμμή Ισθμού - Λουτρακίου

Η Σιδηροδρομική Γραμμή Ισθμού - Λουτρακίου είναι μια υπό κατασκευή ελληνική σιδηροδρομική γραμμή των Σιδηροδρόμων Ελλάδος. Αποτελεί διακλάδωση από την κεντρική σιδηροδρομική γραμμή Αεροδρομίου Αθηνών - Πάτρας η οποία ξεκινά από την περιοχή του Ισθμού και καταλήγει στην νότια είσοδο του Λουτρακίου. Αντικαθιστά την παλαιά μονή γραμμή μετρικού εύρους η οποία έπαψε την λειτουργία της από το 2005-06 και έκτοτε εκτελούνται εργασίες με απίστευτα πολύ αργούς ρυθμούς για την μετατροπή της σε γραμμή κανονικού εύρους. Είκοσι χρόνια μετά οι εργασίες δεν έχουν ολοκληρωθεί.

Η μετρική γραμμή Ισθμού - Λουτρακίου εγκαινιάστηκε την 1η Αυγούστου 1954. Τμήμα της πλησίον του σταθμού Ισθμού αποτελούσε παλαιότερα τμήμα της γραμμής Πειραιά - Πάτρας που παρακάμφθηκε το 1949, όταν κατασκευάστηκε η σιδηροδρομική γέφυρα της Διώρυγας της Κορίνθου που αντικατέστησε οριστικά εκείνη που καταστράφηκε στον Β΄ Παγκόσμιο Πόλεμο. Οι Σιδηρόδρομοι Πειραιώς - Αθηνών - Πελοποννήσου αποφάσισαν τότε την επέκταση της γραμμής που τέθηκε σε αχρηστία μέχρι το Λουτράκι, ώστε να τεθεί ξανά υπό εκμετάλλευση, εξυπηρετώντας κατά τον βέλτιστο τρόπο την περιοχή του Λουτρακίου. Η γραμμή τέθηκε εκτός εκμετάλλευσης τη δεκαετία του 1960 και η λειτουργία της αποκαταστάθηκε τον Ιούλιο του 1991. Εν όψει της μετατροπής της σε γραμμή κανονικού εύρους, τα τακτικά επιβατικά δρομολόγια στη γραμμή ανεστάλησαν από το 2006, ενώ χρησιμοποιήθηκε για τελευταία φορά από εκδρομικό συρμό στις 4 Φεβρουαρίου 2007. To 2006 που ανεστάλη η γραμμή, υπήρχαν 2 δρομολόγια ημερησίως ανά κατεύθυνση από Λουτράκι προς Παλαιό Σταθμό Αγίων Αναργύρων με ενδιάμεσους σταθμούς σε Ισθμό, Καλαμάκι, ΠΣΣ Αγ.Θεόδωροι, ΠΣΣ Κινέτα, ΠΣΣ Μέγαρα, ΠΣΣ Νέα Πέραμος, Ελευσίνα, ΠΣΣ Ασπροπύργου, Δυιλιστήρια ΕΛΠΕ και Άνω Λιόσια.Τευχίδιο με Συνοπτικά δρομολόγια ΟΣΕ 10/12/2006 Σήμερα έχει αποξηλωθεί η παλαιά μετρική γραμμή και αναμένεται η ολοκλήρωση της κατασκευή της νέας. Οι νέες θέσεις των σταθμών έχουν οριστικοποιηθεί και οι εργασίες κατασκευής τους βρίσκονται σε προχωρημένο στάδιο και συνεχίζουν με αργούς ρυθμούς. 
Επαναλειτουργία (2026)
Την 26η Φεβρουαρίου του 2018 ξεκινάει ο διαγωνισμός για την ανακατασκευή με κανονικοποίηση της μονής σιδηροδρομικής γραμμής από την περιοχή του Ισθμού έως το Λουτράκι και στις 4 Ιουνίου 2019 υπογράφεται η σύμβαση. Ανάδοχος του έργου είναι η κατασκευαστική κοινοπραξία ΜΕΤΚΑ  ΑΤΕ - Ξανθάκης ΑΤΕ, το κόστος του έργου ανέρχεται σε 12 εκατομμύρια ευρώ, και η αποπεράτωση και παράδοση για λειτουργία του έργου πρέπει να διαρκέσει έως 18 μήνες. Η κατασκευή του έργου ξεκίνησε με μεγάλη καθυστέρηση το 2021Λουτράκι : Επιτέλους κινητικότητα στο έργο.  Στις 30 Μαρτίου 2023 υπογράφεται η 1η Συμπληρωματική Σύμβαση Εργασιών (1η Σ.Σ.Ε.) που αυξάνει το κόστος κατά 3,07 εκατ. ευρώ. Τον Μάιο του 2023 η πρόοδος έργου βρισκόταν στο 49,8 %.Συμβασεις Εργων ΕΡΓΟΣΕ. Στις 7 Οκτωβρίου 2024, σε απάντηση ερώτησης στο πλαίσιο κοινοβουλευτικού ελέγχου στην Βουλή, ο υφυπουργός υποδομών και μεταφορών Νίκος Ταχιάος προσδιόρισε τον χρόνο επαναλειτουργίας της γραμμής στις 31/12/2025, στόχο που επικύρωσε τον Αύγουστο του 2025 και η ΕΡΓΟΣΕ δίνοντας στην ανάδοχο κοινοπραξία την 11η παράταση παράδοσης του έργου για την ίδια ημερομηνία.Επισκεψη του υφυπουργου Υποδομων και Μεταφορων και του Διευθυνοντος Συμβουλου της ΕΡΓΟΣΕ στα εργοταξια των σιδηροδρομικων εργων σε Λουτρακι και Ριο Στις αρχές του 2026, μετά από πολλούς μήνες απραξίας, επανεκκίνησαν τα έργα στην γραμμή και πλέον η ημερομηνία επαναλειτουργίας της προσδιορίζεται το δεύτερο εξάμηνο του 2026. 

Στοιχεία γραμμής
 Μήκος: 6,4 χιλιόμετρα
 Εύρος: 1.435 χιλιοστά (ως μετρική είχε εύρος 1.000 χιλιοστά)
 Σταθμοί: 3 (Σταθμός Ισθμού, Στάση Καζίνο (Μηχανικού), Στάση Λουτρακίου)
 Μονή γραμμή (με δευτερεύουσα γραμμή μήκους περίπου 0,45 χλμ. παράλληλα με την κύρια στο ύψος του Σ.Σ. Ισθμού για την εξυπηρέτηση των αναγκών κυκλοφορίας των συρμών.
 Ηλεκτροδότηση: Ναι (25 kV 50 Hz AC).

Σταθμοί και Στάσεις
 Άγιοι Θεόδωροι, υφιστάμενος σταθμός για την διακλάδωση προς Λουτράκι
 Ισθμός (νέος σταθμός, μεταξύ Γερμανικής οδού και Αθηνών, Μουρουγούτσος)
 Καζίνο (στάση)
 Λουτράκι (στάση, oδού Αιγαίου)
 Παλαιός Σιδηροδρομικός Σταθμός Λουτρακίου (στάση ως το 2007, οδού Πέιν)

Παραπομπές

Ισθμός
Ισθμός
Κατηγορία:Περιφερειακή ενότητα Κορινθίας
Ι